b'\n_START_ARTICLE_\nTerme Banovci\n_START_PARAGRAPH_\nTeme Banovci le\xc5\xbeijo v vzhodnem delu naselja Banovci v ob\xc4\x8dini Ver\xc5\xbeej.\n_START_SECTION_\nGeografija\n_START_PARAGRAPH_\nTerme le\xc5\xbeijo na desnem bregu Mure sredi Murskega polja ob okljukih re\xc4\x8dice Murice na nadmorski vi\xc5\xa1ini okoli 181 mnm v vzhodnem delu naselja Banovci.\n_START_SECTION_\nZgodovina\n_START_PARAGRAPH_\nTermo-mineralno vodo so odkrili na globini okoli 1350 m. Danes imajo v termah dva vrelca, ki se razlikujeta po temperaturi in sestavi in s tem tudi po razli\xc4\x8dnih u\xc4\x8dinkih. En vodni vir je bogatej\xc5\xa1i s parafinskimi snovmi, drugi pa z CO2, ki je poleg bogate nasi\xc4\x8denosti z minerali, osnova za zdravilni pristop pri razli\xc4\x8dnih boleznih. Po obse\xc5\xbenih medicinskih raziskavah je voda v Termah Banovci leta 1995 dobila certifikat iz strani Ministrstva za zdravje kot naravno zdravilno sredstvo.\n_START_SECTION_\nNaravno zdravilno sredstvo\n_START_PARAGRAPH_\nTermalna voda bogata s fluoridom, ki ima na izviru temperaturo 60 do 68\xc2\xbaC.\n_START_SECTION_\nIndikacije\n_START_PARAGRAPH_\nIndikacije za zdravljenje problematike okostja, sklepov in mi\xc5\xa1ic, posoperativnega zdravljenja okostja, slkepov in mi\xc5\xa1ic ter druga zdravljena na podro\xc4\x8dju ortopedije, travmatologije in revmatologije. Sekundarno pa tudi za stanja po po\xc5\xa1kodbah perifernega \xc5\xbeiv\xc4\x8devja, bolezni perifernega o\xc5\xbeilja in problematiko iz podro\xc4\x8dja ginekologije.\n_START_SECTION_\nKontraindikacije\n_START_PARAGRAPH_\nKontraindikacije za zdravljenje s termalno vodo so: neregulirana hipertenzija, stanja po sve\xc5\xbeem infarktu miokarda, stanja po mo\xc5\xbeganski kapi, vnetni revmatizem, infekcijske bolezni\n_START_SECTION_\nRekreacija\n_START_PARAGRAPH_\nTerme Banovci imajo skoraj 2000 m\xc2\xb2 vodnih povr\xc5\xa1in v treh zunanjih in pokritem bazenu ki so opremljeni s slapovi, tobogani, podvodnimi masa\xc5\xbeami in vrelci. V sklopu term je tudi nudisti\xc4\x8dni kamp Son\xc4\x8dni gaj s termalnim bazenom.\n_START_SECTION_\nNastanitev\n_START_PARAGRAPH_\nGostje se lahko nastanijo v hotelu Zeleni gaj, naselju po\xc4\x8ditni\xc5\xa1kih hi\xc5\xa1ic ali pa v avtokampu.'